cyanic-selkie/wikianc huggingface dataset:
Galicia
Økonomi
Fiskeindustrien, hvor Galicia har lange tradisjoner, står overfor mange utfordringer. Fangstene har minket de siste årene, noe som skyldes både overbeskatning og begrensninger i form av kvoter. Samtidig satses det mye på akvakultur (både fisk og skalldyr), og produksjonen har økt voldsomt de siste årene.
Hornsikade
Hornsikade eller tornsikade, (Centrotus cornutus) er den eneste norske arten i familien hornsikader (Membracidae). Navnet kommer av det lange bakoverrettede ryggskjoldet. Det lange ryggskjoldet og det bratte hodet, skiller denne plantesugeren fra alle andre plantesugere, og den er ikke til å forveksle med noe annet insekt.
Utseende
Hornsikade er mellom 7-10 mm lang. Brystpartiet (thorax) er nær helt svart på farge og besatt med korte gylne hår. Ryggskjoldet er god kamuflasje, og når hornsikaden sitter på en grein, kan den være vanskelig å oppdage. Fordi beina er korte, slik at kroppen kommer tett inntil planten den sitter på. Derfor kan den ligne på en liten utvekst på planten. Hos noen arter (ikke norske) ligner ryggskjoldet en torn, som kan være både lang og spiss, og dette er nok en god kamufasje.
Beina virker korte i forhold til resten av kroppen, og mangler iøynefallende særtrekk, som spesielle børster, sporer eller torner. Alle bein har tre fotledd hver (tarsi). De er brunlige, utenom lårene ('coxa) som er mørke.
Vingene holdes taklagt bakover kroppen i hvile og er gjennomskinnelige. De fremste, brunlig røkfarget med tydelig ribbenett, de bakre vinger er uten farge.
Fasettøynene er store, sjokoladebrune (på tørt materiale) Fasettøynene, og det er to små punktøyne (ocelli) midt i pannen, mellom fasettøynene.
Levevis
Hornsikaden lever på litt lune og soleksponerte steder, der det er løvskog, med noen åpne partier. Den suger plantesaft av tistler, timotei, tornebusker, selje, poppel, hassel og osp. Bjørk er heller ikke uvanlig.
Munnen er stikkende og sugende og brukes til å stikke inn i planter og bladnerver av trær, for å suge plantesaft.
Eggene legges på plantevev. Nymfene mangler ryggskjold, men kan ha pigger eller lignende. De har fem hudskift før de er utvokste og kjønnsmodne (imago). I Norge ser det ut til at nymfene overvintrer kanskje et par ganger før de er utvokst. Hornsikaden har ufullstendig forvandling.
Bank
En bank er en finansiell institusjon som tar imot innskudd, utsteder kreditt og i samme prosess oppretter pengemengden.
Opprinnelig lånte bankene ut kunders innskudd (eks. gull), men da publikum begynte å foretrekke bankenes innskuddsbevis som penger begynte bankene å utstede innskuddsbevis ved utlån uten at det fantes tilsvarende fysiske innskudd. Denne praksisen har fortsatt frem til i dag, men er lovregulert. Ordet innskudd har blitt synonymt med konti mens fysiske innskudd består av det opprinnelige innskuddsbeviset, papirpenger.
Det hendte at kundene ville innløse flere innskuddsbevis enn det banken hadde innskudd til å gi. Konsekvensen var bankkonkurser som banet veien for sentralbanker som kunne gi nødlån til banker i krise. Bankenes innskuddsbevis som kun var innløsbare hos utstederbanken ble erstattet med innskuddsbevis fra sentralbanken. Sentralbanken oppbevarte gull og bankene oppbevarte innskuddsbevis fra sentralbanken. Bankene opprettet deretter penger ved kontoføring og sjekkhefter. I moderne tid gjøres dette elektronisk og med betalingskort.
28. serierunde i Premier League 2006/07
28. serierunde i Premier League 2006/07 begynte lørdag 24. februar kl. 13:45 med Fulham FC hjemme mot Manchester United. Det ble spilt tre kamper søndag 25. februar og to utsatte kamper, Aston Villa mot Arsenal og Manchester City mot Chelsea FC, onsdag 14. mars.
Bank
Bankenes innskuddsbevis fra sentralbanken kalles bankens ansvarlige kapital og må ved lov tilsvare minst 8 prosent av bankens forvaltningskapital (utlån), et forholdstall kalt kapitaldekning. Dette er hovedsakelig i form av konti i sentralbanken, men også kontanter trukket fra konto og oppbevart av bankene.
En bank oppretter penger ved at lånetaker signerer et gjeldsbrev (verdipapir) som lar banken opprette tilsvarende i kreditt på lånetakers konto. Dette kan fritt flyttes til andre kontoer i samme bank. Det kan også flyttes til kontoer i andre banker eller veksles til kontanter, men det minker bankens kapitaldekning. Bankene tilbyr derfor innskuddsrente. Etter hvert som lånet nedbetales opphører kreditten, og pengemengden minker igjen.
Banker tilbyr også betalingsformidling, samt formidling av verdipapirer.
De nåværende globale bankreglene heter Basel II, men Basel III er publisert og er i en innføringsperiode.
Historie
Banker har påvirket økonomi og politikk I århundrer. Historisk sett har hovedformålet med en bank vært å skaffe lån til handelsselskaper. Banker forsynte økonomiske midler slik at forretninger var i stand til å gå til innkjøp av lagerbeholdning, og føre inntekten tilbake til bankene igjen når varene var solgt. I århundrer gjorde bankene forretninger med kun handelsnæringen, ikke forbrukerne. Banktjenester har siden blitt utvidet til omfatte tjenester rettet direkte til enkeltpersoner, og risikoen i disse langt mindre transaksjonene er langt mindre da mengden av enkelttjenester er ganske omfattende.
Etymologi
Navnet bank er avledet av det italienske ordet banco, «disk, benk, bord», som ble benyttet under renessansen av banker i Firenze som gjorde sine forretninger over en benk dekket av en grønn bordduk. Bankaktiviteter er dog langt eldre og er blitt sporet tilbake antikkens tid.
Også selve ordet bank er blitt sporet tilbake til antikkens Romerrike hvor pengelånere satte opp sine båser i midten av lukkede gårdsplasser kalt macella på en lang benk kalt en bancu, og fra hvor ordet banco og bank er avledet. Som en pengeveksler investerte handelsmannen ved bancu ikke penger, men konverterte fremmed valuta til den eneste lovlige betalingsmiddel i Roma – den keiserlige mynt.
Drift
Banker har som kredittskapende institusjoner en særegen oppgave i samfunnet og er underlagt egne krav.
Kapitaldekning
Fordi bankene lager kreditt er de pålagt å ha minimum 8 prosent (i realiteten lavere) ansvarlig kapital i forhold til forvaltningskapital (utlån), kalt kapitaldekning. Fundamentet for dette lånes fra sentralbanken mot pant i verdipapirer og skal dekke kontantuttak, overføring av innskudd til andre banker, lån som misligholdes og andre finansielle tap.
Banker i Norge
I Norge er det tradisjonelt tre typer banker: sparebanker (selveid), forretningsbanker (eid av aksjonærer) og statsbanker. Virksomheten reguleres av henholdsvis sparebankloven og forretningsbankloven, samt andre lover, da spesielt finansavtaleloven. Banker opererer under konsesjon og tilsyn fra Finanstilsynet.
Finansmarkedet i Norden er i dag konsolidert, slik som i hele den vestlige verden.
Cape Discovery
Cape Discovery kan sikte til:
London Ashford lufthavn
Lydd Air har flyplassen som sin base, og har regelmessige flyvninger til Le Touquet i Frankrike.
Oslo Militære Samfund
Oslo Militære Samfund (OMS) er en norsk forening med formål å utdype interessen for kunnskap om totalforsvaret og de militære vitenskaper gjennom foredrag, diskusjoner og utgivelse av Norsk Militært Tidsskrift, samt å fremme kameratskap mellom offiserer, befal og forsvarsinteresserte gjennom selskapelig samvær. Medlemskapet er for norske offiserer, spesialistbefal, sivile embets- og tjenestemenn tilknyttet Forsvaret, og personer som det er i OMS' særlige interesse å knytte til seg.
Historie
OMS ble stiftet av en gruppe subalterne offiserer. Stifterne var kaptein Jacob Gerhard Meydell (OMS første formann), kaptein Jens Christian Blich, premierløytnant Thomas Edvard von Westen Sylow og offiser Hans Kirkegaard Fleischer var også med. Fleischer var formann fra 1857 til 1859.
Medlemstallet ved stiftelsen var 58, hvorav 10 kapteiner og 48 løytnanter. I løpet av året rekrutterte de ti nye medlemmer, blant disse en løytnant fra Marinen. Stabsoffiserer ble innbudt som æresmedlemmer.
Formålsparagrafen var
OMS første kjente årsberetning gjelder året 1830, med en sirkulasjon som innbefattet selveste kong Karl III Johan. Samme året begynte tidsskriftet Militairt Tidsskrift å komme ut i Christiania.
De første ti årene ble foreningen etablert og hadde regelmessige møter, men så kom det en nedgangsperiode. I 1844 var det bare 24 medlemmer. De gjenværende ble enige om et løft i aktiviteten, og det ble blant annet skaffet egne lokaler i hotell Prins Carl i Skippergaten 21. Aktiviteten tok seg opp igjen.
Visekongen Carl sørget for det første kongelige besøk i 1857. I 1869 var medlemstallet oppe i 180, og man begynte å vurdere å anskaffe et eget hus. Fra da ble også foredrag og diskusjoner en del av virksomheten med faste møter på mandager. Dette ble senere økt til to møter i uken, disse på onsdager og lørdager.
4. oktober 1876 ble grunnstenen til OMS nye og nåværende bygning nedlagt. Årsmiddagen i 1878 ble holdt i det ennå uferdige huset, som først ble innviet 12. november. Arkitekten var Wilhelm von Hanno. Huset kostet 87 000,- i tillegg til 9 000,- for inventaret. Biblioteket fikk en sentral plass i huset, men siden både generalstaben og admiralstaben hadde etablert sine egne biblioteker fikk ikke dette noen sentral rolle lenger. Biblioteket er bevart fram til i dag og befinner seg i Forsvarsmuseets eie.
1905 var et spesielt dramatisk år for foreningen, da de fleste medlemmene befant seg på grensevakt mot Sverige. Kong Haakon VII deltok på møte for første gang 14. desember, og ble et trofast medlem.
Under første verdenskrig fortsatte virksomheten som normalt, da Norge var nøytralt. Kronprins Olav ble tatt opp som medlem 3. oktober 1924, og var som sin far senere et trofast medlem.
Ved 100-års-jubileet var det 450 medlemmer. Ved feiringen talte Fridtjof Nansen på vegne av gjestene. Umiddelbart etter jubileet ble navnet endret til Oslo Militære Samfund.
Under andre verdenskrig var ikke foreningen i aktivitet. Den omfattende portrettsamlingen ble stuet bort i sølvgruvene på Kongsberg, og foreningens andre aktiva ble søkt gjemt fra de tyske okkupasjonsmyndighetene.
Fram til 150-årsjubileet minsket klubbvirksomhet i samfunnet for øvrig, dette var også merkbart for Oslo Militære Samfund. Lokalene ble til utleielokaler, men foreningens virksomhet ellers var i framgang. I 1950 var det 592 medlemmer, i 1975 flere enn 1000 medlemmer og i 2006 nærmet medlemstallet seg 1700.
Formann i Oslo Militære Samfund er i dag oberstløytnant Bjørn Aksel Sund (Hæren).
Rao
Rao (kinesisk: 饒, pinyin: Ráo) er et kinesisk etternavn. Det har sin opprinnelse i områdene rundt dagens Linfen i provinsen Shanxi.
Militær organisasjon
Organisering av militære styrker.
Landstyrker
Landstyrker er inndelt i flere våpenarter som består av flere avdelinger. Avdelingene samles i forband. Forband og avdeling er ulike begreper; en avdeling er en homogen organisasjon, f.eks. bataljon eller kompani, mens et forband er en samling av flere avdelinger, for eksempel en brigade eller divisjon.
Hierarki
Ifølge standarden NATO APP-6A gjelder følgende hierarki for landstyrker, med engelsk betegnelse og symbol:
Luftstyrker
সামরিক সংগঠন Unitat militar Vojenská jednotka Militær enhed Formation (Militär) Organic unit Unidad militar Unité militaire Vojna postrojba Deildaskipan herja Unità militari terrestri Karinis vienetas Militaire eenheid Unidade militar Воинская часть Vojaške formacije Sotilasyksikkö Förband (militär) Частина військова
Rolls-Royce Silver Ghost
Silver Ghost var en av de første bilmodellene til Rolls-Royce og uten tvil den modellen som ga merket sitt gode rykte. Den ble produsert fra 1906 til 1926. Det var ingen revolusjonerende konstruksjon, men den var så mye bedre enn alle de andre bilene at den på kort tid fikk tilnavnet «verdens beste bil».
I utgangspunktet ble navnet Silver Ghost kun gitt til én bil, chassisnummer 60551, registreringsnr AX-201, modellen het egentlig 40/50hp. Men etter at Phantom I ble introdusert i 1925 ble navnet gitt til alle 40/50hp for å unngå forvirring. Silver Ghost ble valgt som navn både på grunn av fargen på bilen og på grunn av den spøkelsesaktige stillheten til motoren.
Henry Royces filosofi var at «kvaliteten skulle være til stede lenge etter man hadde glemt hvilken pris man hadde betalt». En Silver Ghost kostet 1400 pund. Sammenliknet kostet en Rover eller en De Dion-Bouton 200 pund. Den sekssylindrete syvlitersmotoren hadde to separate sylinderblokker av støpejern montert på et langt veivhus av aluminiumslegering og hadde en effekt på 48 hk ved 1250 o/min som ga en teoretisk toppfart på ca. 90 km/t. Motor og kraftoverføringen var ekstremt stille og vibrasjonsfri.
Fra begynnelsen hadde Silver Ghost en firetrinns gearkasse, men i 1909 ble den byttet ut med en tretrinns der tredjegiret var direkte. Fra begynnelsen av ble det kun produsert fire chassiser i uken, men i 1908 flyttetman til større lokaler i Derby. Da økte produksjonen til ni biler i uken. Det ble produsert 6173 eksemplarer av Silver Ghost i de atten årene bilen ble produsert. Litt etter litt ble bilen en umoderne bil. I mai 1925 kunne Rolls-Royce ikke holde stand lenger, men introduserte New Phanthom, som hadde toppventilmotor.
Hjemmevern
Et hjemmevern er en militær organisasjon spesialisert for lokalt forsvar. Hjemmevern kan være organisert som en egen forsvarsgren (som det norske Heimevernet) eller integrert som del av andre forsvarsgrener.
VM i turn 1991
Det 26. verdensmesterskapet i turn ble arrangert i perioden 6. til 15. september 1991, i Indianapolis, USA.
Rose Tattoo
Rose Tattoo er et hardrock-band fra Australia. De ble stiftet i Sydney, 1976 av Peter Wells (1948–2006). Flere av platene deres er produsert av George Young, som er bror til Angus Young og Malcolm Young i AC/DC.
Ole Brumm og jakten på Kristoffer Robin
Ole Brumm og jakten på Kristoffer Robin (originaltittel: Pooh's Grand Adventure: The Search for Christopher Robin) er en animert musikaleventyr fra 1997 produsert av Walt Disney Studios Home Entertainment. Handlingen i filmen går ut på at Ole Brumm og vennene hans med en feiltakelse tror at Kristoffer Robin har blitt kidnappet, og gjemt i ett fryktelig sted som i filmen bare blir kalt for "Skallen".
Rose Tattoo
De har inspirert en rekke band, blant andre Backstreet Girls fra Norge. Selv er de inspirert av blues, rock and roll og band som Rolling Stones og Faces.
Ole Brumm og jakten på Kristoffer Robin
Handling
En morgen klarer ikke Ole Brumm å finne Christopher Robin, og besøker derfor sine andre venner grisunge, Tiger-gutten, en hare og et esel kalt Eeyore for å spørre om de har sett Christopher Robin - men ingen av dem har sett ham i det siste. De finner en beskjed fra ham, men klarer ikke å lese den - så de ber en ugle om hjelp. Han feiltolker notatet, og tror at Christopher Robin har reist til et sted langt, langt borte. Et mystisk og farlig sted kalt "Skull" en hule hvor den monstrøse "Skullasaurus" holder til. Ugle gir gruppen et kart, og sender dem inn i "The Great Unknown"
Rose Tattoo
Noen kjente sanger er «Rock And Roll Outlaw», «The Butcher And Fast Eddie», «Tramp», «Scarred For Life», «Nice Boys», «Dead Set», «Southern Stars», «Death Or Glory», «Magnum Maid» og «Sidewalk Sally».
Ole Brumm og jakten på Kristoffer Robin
Handling
Under reisen gjennom "The Great Unknown" blir de tilsynelatende jaktet på av en Skullasaurus, begynner de å innse hvor hjelpeløse de er uten Christopher Robin. Grisungen, Tiger-gutten og hare tror at de ikke har tapperhet, styrke eller intelligens til å fortsette. Grisunge blir bortført av en sverm sommerfugler, slik at han føler seg redd og hjelpeløs. Tiger-gutten havner i en dyp kløft, og klarer ikke å sprette ut igjen. Dette fører til at de andre faller inn sammen med ham. Hare tar kontinuerlig dårlige beslutninger om hvor de burde gå, og kartet fra ugla var alt for unøyaktig.
Rose Tattoo
Rose Tattoo holdt konsert på Rockefeller Music Hall i Oslo 7. august 2007. Det norske bandet The Carburetors var uannonsert oppvarmingsband for dem. Carburetors varmet også opp sammen med Backstreet Girls da Rose Tattoo spilte på Blaker 1. juni 2002.
Ole Brumm og jakten på Kristoffer Robin
Handling
Ole Brumm forsøker å trøste dem med, men mislykkes. Når hare til slutt innrømmer at han ikke aner hvor de skal, er gruppen enig om at de er tapt og hjelpeløse uten Christopher Robin. De søker ly i en nærliggende hule. Neste morgen innser de at de faktisk hadde tilbrakt natten i Skull Cave. De finner "Eye of the Skull" hvor Christopher Robin visstnok skal være fanget. De tror Ole Brumm har blitt spist levende, men han sitter fanget i en dyp grop hvor han ikke klarer å finne noen vei ut.
Lingbo
Lingbo er et tettsted i Ockelbo kommune i Gävleborgs län i landskapet Hälsingland i Sverige. I 2010 hadde tettstedet 429 innbyggere.
Magnor kirke
Magnor kirke er en langkirke («bedehuskapell») fra 1923 i Eidskog kommune, Innlandet fylke.
Byggverket er i tre og har 100 plasser.
Adkomst til stedet er via Fv335 og Rv2.
Ossip Zadkine
Ossip Zadkine (født 14. juli 1890 i Vitebsk, Belarus, død 25. november 1967 i Paris, Frankrike) var en belarusisk skulptør og billedkunstner.
Åmot (Gästrikland)
Åmot er et tettsted i Ockelbo kommune i Gävleborgs län i landskapet Gästrikland i Sverige. Det ligger cirka 17 kilometer nordvest for Ockelbo. I 2010 hadde tettstedet 277 innbyggere.
Ossip Zadkine
Zadkine studerte i Sunderland, London og i 1909 på École des Beaux-Arts i Paris, hvor han senere bosatte seg og virket den største delen av sitt liv. Han gikk ut som frivillig som bårebærer i 1916–1917 i første verdenskrig och var i eksil i USA 1941–1945, under andrr verdenskrig. Han var gift med kunstneren Valerie Prax (1897–1981). Huset på rue d´Assas hvor de bodde og hadde sine atelierer fra 1928 er nå et museeum tillegnet paret.
Eksempel på Zadkines ekspressive skulpturer er Orfeus (Orphée 1948), Menneskelig skog (Forêt humaine 1957) og Ødelagt by (Ville détruite, De verwoeste Stad, 1951–1953). Det sistnevnte kunstverket er et 6,5 m høyt minnesmerke i bronse over ødeleggelsen av Rotterdams sentrum i tyske bomberaid i 1940.
Nicaragua under Sommer-OL 2000
Nicaragua under Sommer-OL 2000. Seks sportsutøvere, fire menn og to kvinner fra Nicaragua deltok i fem sporter, friidrett, skyting, svømming, taekwondo og vektløfting under Sommer-OL 2000 i Sydney. Det var åttende gangen som Nicaragua deltok i et sommer-OL, de vant ikke noen medalje.
Akureyri
Byen ligger bare 95 km sør for polarsirkelen men har over 900 soltimer i året, noe som er mer enn hovedstaden Reykjavík.
Under andre verdenskrig var deler av den norske 330 (N) Squadron utstasjonert her.
Historie
Vikingen Helgi Magri Eyvindarson slo seg ned på stedet i det niende århundre e.Kr. Den første historiske kilden som nevner Akureyri er en domsavsigelse fra 1562 der en kvinne ble dømt for utroskap. På 1600-tallet slo danske handelsfolk seg ned i Akureyri, i hovedsak på grunn av den gode naturlige havnen og godt jordbruksland i området. Danskene bodde dog ikke i Akureyri hele året. Om vinteren ble husene låst og handelsmennene reiste hjem. I 1778 ble det permanent bosetning i Akureyri, og åtte år senere gav kongen av Danmark (på den tiden også konge over Island) stedet kommunestatus, sammen med fem andre steder. Kongen håpet å bedre islendingenes levevilkår, for til da hadde endanå ikke Island hatt urbane sentre. Det hjalp imidlertid ikke for Akureyri; stedet økte ikke fra sitt innbyggertall på 12.
I 1836 mistet stedet sin status som kommune, men fikk den tilbake i 1862. Deretter begynte Akureyri å vokse, på grunn av den gode havnen, og ikke minst på grunn av det gode jordbruket. En industri for videreforedling av jordbruksprodukter vokste fram og ble hjørnesteinen i byen. Gjennom 1900-tallet trakk folk på Island inn mot byene, og Akureyri fikk sin del av disse nye byborgerne. Handels- og tjenestenæringer har siden vokst fram som de viktigste sysselsettingsområdene, etter at produksjonsbedriftene har gått tilbake siden 1990.
De siste ti årene har fiskeindustri blitt mer viktig i Akureyri ettersom to av Islands største fiskeribedrifter, Samherji og ÚA, har lagt sine hovedkontorer der.
Universitetet i Akureyri ble åpnet i 1987 og vokser fort.
Harriet Holm
Harriet Holm (født 13. november 1893 i Kristiania, død 22. desember 2003) ble kjent som superhundreåring da hun fylte 110 år i 2003.
Harriet Holm vokste opp i Geitmyrsveien i nåværende bydel St. Hanshaugen og gikk på Fru Ragna Nielsens skole.
Harriet Holm bodde hjemme på Snarøya til hun ble 102 år gammel. Den siste delen av hennes liv bodde hun på Adamstuen bo- og servicesenter.
Harriet Holm døde den 22. desember 2003, 110 år og 39 dager gammel.
Harriets foreldre var bankkasserer i Akers sparebank Christian Hagbert Holm, født i Drøbak den 14. april 1855 og Camilla Frederikke Holm, også hun født i Drøbak (den 20. august 1857).
Alan Parsons Project
Alan Parsons Project var et britisk progressiv rock- og pop-band som var aktivt mellom 1975 og 1987. Det var grunnlagt av Alan Parsons og Eric Woolfson (som døde i 2009), men inkluderte en rekke artister og studiomusikere. Alan Parsons selv sang aldri, og Eric Woolfson bare på noen sanger.
Bandets største suksess var tittelsporet på albumet Eye in the Sky (1982). Sangen kom på tredjeplassen på Billboard i USA i oktober 1982, og førsteplass i både Canada og Spania, og sjetteplass i New Zealand.
Historie
Alan Parsons hadde en vellykket karriere bak seg som lydtekniker for band og artister som The Beatles (Abbey Road, Let It Be), Pink Floyd (Atom Heart Mother, Dark Side of the Moon), Al Stewart, Paul McCartney, The Hollies med flere. Eric Woolfson hadde jobbet som låtskriver for Marianne Faithfull, Frank Ifield, Joe Dassin, The Tremeloes, Marmalade, Dave Berry, og Peter Noone på 1960-tallet.
De to møttes i kantinen i Abbey Road Studios og ble enige om å samarbeide. Ideen bak deres første album, Tales of Mystery and Imagination, om novellene og diktene til Edgar Allan Poe, kom fra Eric Woolfsons interesse for forfatteren og dikteren. Albumet brukte synthesizer, gitar, klokkespill og trommerog skapte «an eerie excursion into Poe's well-known classics»- Lydbildet var avansert for sin tid og brukte Alan Parsons' evner til det fulle.
Oppfølgeralbumet I Robot hadde et tilsynelatende mer popvennlig preg, men var likevel «hvileløst, humørsvingende innenfor enkeltsanger» og et album som ser på filosofien rundt Isaac Asimovs verk med samme navn om forholdet mellom mennesker, roboter, hva liv er og hvordan utviklingen går.
Gjennom deres karriere spilte Alan Parsons Project inn flere konseptalbum med mange forskjellige musikere. I 1982 utkom albumet Eye in the Sky, som var deres største suksess siden det fikk meget gode listeplasseringer og solgte til platina. Flesteparten av deres tidlige arbeider deler felles karaktertrekk med Pink Floyds The Dark Side of the Moon, som Alan Parsons var tekniker på. Disse albumene var konseptalbum, som startet med en instrumental intro som falmet mot den første sangen, en instrumental bit i midten av LP-ens andre side, og avsluttet med en stille, trist eller kraftig sang. Tidlig på 1980-tallet falt den instrumentale åpningen bort, og fra Eye in the Sky fantes den ikke mer.
Gruppen var også uvanlig i det at det var lite kontinuitet i personellet. Særlig var vokalen i all hovedsak gjort av Woolfson på langsomme sanger, selv om han ikke var en særlig dyktig sanger. Mer vellykket var det med gjestevokalister. Woolfson sang på mange av gruppens hitsingler som «Time» og «Eye in the Sky», og plateselskapet la press på bandet for å bruke ham mer, men Parsons foretrakk «ekte» vokalister, som Woolfson innrømte han ikke var. I tillegg til Woolfson, hadde Chris Rainbow, Lenny Zakatek og Colin Blunstone regelmessig inntredener. Andre sangere som Ambrosias David Pack, Vitamin Zs Geoff Barradale og Procol Harums Gary Brooker har deltatt på innspilling med bandet én eller to ganger.
Til tross for den uryddige medlemsrekken og de vanlige musikerne, føler fansen at den sanne kjernen bak «Prosjektet» besto av Alan Parsons og Eric Woolfson. Sistnevnte var advokat av yrke, men var også en klassisk trent komponist og pianist. Parsons var en suksessfull produsent. Begge arbeidet sammen ved å skape bemerkelsesverdige sanger med plettfri troskap, og nesten alle sangene er kreditert til Woolfson/Parsons. Andrew Powell (komponist og organisator av orkestermusikk), Ian Bairnson (gitar) og Richard Cottle (syntesizer og saksofon) var også en integrert del av gruppens lydbilde.
Selv om bandet ikke klarte å gjenskape suksessen etter Eye in the Sky, så fikk de et hengivent kultpublikum. Etter at Eric Woolfson sluttet i bandet for å drive karriere innen teatermusikk, følte Parsons det ble ukomfortabelt å bruke navnet «Project», slik at det ble droppet. Bandet går nå under navnet Alan Parsons eller Alan Parsons Band.
Friidrett under Panamerikanske leker 1975
Friidrett under Panamerikanske leker 1975 ble avviklet i Mexico by i Mexico i perioden 12. til 26. oktober 1975. Det var sjuende gangen som lekene ble arrangert. Det var 37 øvelser, 23 for menn og fjorten for damer. USA ble beste nasjon med nitten gullmedaljer foran Cuba med sju.
Live in Concert
Live in Concert er debutalbumet til Håvard Lothe. Konsertalbumet ble utgitt 3. september 2007 av Reel Noise Records. Platen lå på 32.-plass på VG's Topp 40 Album, og 8.-plass på VG's Topp 30 Norske album.
Medvirkende
Andre: Marte Helleseter, Arne Sunnarvik, Brandsøykoret, Kiril Gueargviev Miltchev, Kjetil Høidal, Magne Johan Eide, Oddbjørn Skeie, Ole Martin Frimannslund, Torstein Kvenås
Fritz Darges
Fritz Darges (født 8. februar 1913, død 25. oktober 2009) var en tysk SS-offiser som i en periode tilhørte kretsen av Hitlers nærmeste medarbeidere. Han ble på slutten av krigen tilknyttet Waffen-SS.
Liv og virke
Fritz Darges inntrådte i SS i 1933 og i 1937 meldte han seg inn i NSDAP. Mellom 1936 og 1939 var han adjutant for Martin Bormann. Under andre verdenskrig kjempet han i Frankrike i 1940. I mars 1943 ble han personlig SS-adjutant hos Adolf Hitler og var blant annet ansvarlig for Eva Brauns sikkerhet. Han fikk graden Obersturmbannführer i 1945.
Den 18. juli 1944 ble Darges og flere andre kalt til en militær overlegning med Hitler i Wolfsschanze. En flue irriterte Hitler ved kartbordet og Darges gjorde seg lystig over dette. Hitler avskjediget Darges umiddelbart og kommanderte ham til Østfronten.
Den 11. august 1944 ble Darges sjef for SS-Panzerregiment 5, som var understilt 5. SS-Panzer-Division Wiking. Han kjempet blant annet ved slaget om Budapest (29. desember 1944 – 13. februar 1945). For sin innsats ble han den 5. april 1945 tildelt Jernkorsets ridderkors.
Darges ble tatt til fange av de allierte i begynnelsen av mai 1945 og løslatt i 1948.
Objekt
Et objekt (latin: objectum, partisipp av objicere) er i prinsippet et ord som det kan føres en samtale om. Ifølge etymonline.com oppsto betydningsfornemmelsen 'siktemål' c. 1386, jamfør (objektiv eller, som uttrykk i skuespillerkunstens såkalte metode: 'superobjektiv', brukt om en karakters grunnleggende motiv). Ordet er sammensatt av 'ob' som blir oversatt med 'mot' eller 'henimot', og 'jekt' som kommer av lat. 'jacere': 'å kaste'. Objekt blir ofte satt i en dikotomisk sammenheng med 'subjekt', i betydningen det erkjennende subjekt, men ordet 'subjekt' betyr snarere 'underkastet', noe som er påpekt i moderne kontinental filosofi.
Normalt er et objekt en gjenstand som det kan tas og føles på, men det kan også være en person, et dyr, en eiendom, et element i universet eller for eksempel en sinnstilstand som er gjenstand for forskning.
Dissection
Dissection var et svensk black metal band som ble startet av gitarist og vokalist Jon Nödtveidt i 1989.
Biografi
I 1988 ble et trash-metal band med navn Siren's Yell dannet i den svenske byen Strömstad med medlemmene Jon Nödtveidt, Ole Öhman, Peter Palmdahl og Mattias Johansson. Gruppen brøt opp etter å ha gitt ut en demo i 1989. Nödtvedt og Öhman fortsatte å spille sammen i bandet Rabbit's Carrot, som de skal ha sagt at de aldri følte seg helt hjemme i. Nödtveidts stil svingte raskt mot death metal og andre dark/extreme-metal-sjangrer. Dissection ble offisielt dannet høsten 1989 av Nödtveidt som hadde forlatt Rabbit's Carrot. Dissections line-up var ikke fullført før tidlig på året etter da John Zwetsloot ble med.
I 1990 spilte Dissection sitt første live show. Samme året spilte de inn og slapp ut sin første demo, The Grief Prophecy. Den inneholdt tre sanger og med illustrasjoner av kunstneren og artisten kjent som Necrolord (Kristian Wåhlin), som siden har laget nesten all album-kunst og covere for Dissection. En spesial-versjon av The Grief Prophecy ble utgitt i minne for Dead (vokalisten i metal-gruppen Mayhem), som begikk selvmord i 1991. Denne gjenutgivelsen inneholdt bilder av kunst som Dead selv hadde laget. Dissection spilte også en konsert til ære for Dead"hvor de spilte Mayhems sang Freezing Moon. The Grief Prophecy ble snart spredt ut i undergrunnen, og det franske plateselskapet Corpsegrinder Records tilbød Dissection en avtale om å spille inn en EP. Senere dette året gikk Dissection med på avtalen og spilte inn Into Infinite Obscurity. Bandet fortsatte å turnere.
I 1992 begynte Dissection å jobbe med albumet "The Somberlain". På grunn av problemer angående hvor medlemmene holdt til flyttet alle til Göteborg i Sverige hvor de delte øvingslokale med bandet "At The Gates" sommeren 1993. Albumet ble utgitt i desember 1993. Det var formelt sett dedikert til Euronymous (medlem i metal bandet Mayhem) som hadde blitt drept av Varg Vikernes (Count Grishnackh) tidligere dette året.
Tidligere medlemmer
Gitarister
Bassister
Trommister
Edward Hopper
Edward Hopper (født 22. juli 1882 i Nyack i delstaten New York i USA, død 15. mai 1967 i New York City) var en amerikansk kunstner. Hopper er mest kjent for oljemalerier som fremstilte hans syn på det moderne, amerikanske livet.
Bakgrunn
Edward Hopper var annet barn av Garret Henry Hopper og Elizabeth Griffiths Smith Hopper. Fra 1900 til 1906 studerte han illustrasjon ved New York School of Art (Chase School, senere Parsons) under Frank Vincent Dumond og Arthur Keller, og maleri underi William Merritt Chase, Kenneth Hayes Miller og Robert Henri, mentor for Ashcan School.
Malerkunst
Årene 1906/1907, 1909 og 1910 reiste han rundt i Europa og besøkte blant annet Paris, London, Brussel, Amsterdam og Berlin. Reisene betød meget for Hopper, noe man forstår av hans malerier. Fremst kanskje reisene gjennom USA gjenspeiler seg i maleriene, men Mexico og Europa fikk også besøk av Hopper.
Fra 1905 arbeidet Edward Hopper som illustratør for reklamebyråer (særlig for C. C. Phillips & Co.). Denne virksomhet, som var hans hovedinntektskilde for de neste tyve årene, betraktet han ikke som del av sitt kunstneriske virke. I 1913 deltok han på Armory Show i New York City og solgte der for 250 dollar sitt første malery, «Sailing». Fra 1915 kom noen lite kjente raderinger. Frem til han var 42 år gammel kunne ikke Jopper livnære seg av malerkunsten.
Edward Hoppers mest berømte verk er «Nighthawks» (1942), som forestiller fire mennesker på en nattåpen amerikansk diner.
Nicaragua under Sommer-OL 2004
Nicaragua under Sommer-OL 2004. Fem utøvere, tre kvinner og to menn fra Nicaragua deltok i tre grener, friidrett, skyting og svømming under Sommer-OL 2004 i Athen. Det var niende gangen som Nicaragua deltok i et sommer-OL og landet vant ikke noen medalje.
Edward Hopper
Malerkunst
Hopper forsøker her å gestalte den psykiske fremmedgjøring mellom maleriets personer. Den var inspirasjon til en poster kalt «Boulevard of Broken Dreams» av den østerrikske maleren Gottfried Helnwein. I hans versjon besøkes restauranten av Humphrey Bogart, Marilyn Monroe og James Dean. Bak disken står Elvis Presley. Det finnes også et poster der personena på bildet er karakterer fra TV-Serien Simpsons.
Hopper er berømt for sin bruk av lys i sina malerier. Både i malerier som «Nighthawks» som skildrer bysmiljøer og i malerier eär man får titte inn i et rom spiller lyset et avgjørende moment. I flere av Hoppers malerier er horisontlinjen skjult, hoe som bidrar til en drømmeaktig stemning. Noen malerier gir også tegn på eb en underliggende uro.
Heidi Skjeggestad
Heidi Skjeggestad (født 28. januar 1970) er en norsk tidligere skøyteløper. Hun representerte Idrettsforeningen Fram.
Skjeggestad vant NM på skøyter, allround i 1989 og 1990. Hun vant gull på 1500 meter i NM på skøyter, enkeltdistanser i 1990.
Internasjonale mesterskap
Allround-VM på skøyter deltatt en gang.
EM på skøyter deltatt en gang.
Junior-VM på skøyter deltatt i tre VM ved tre konkurranser.
Sammenlagt i Verdenscupen
– = ikke deltatt på distansen i nevnte sesong.
0 = ikke samlet poeng på distansen i nevnte sesong, men deltatt.
Dien Bien Phu
Dien Bien Phu (Ðiện Biên Phủ) er en by i det nordvestre Vietnam. Den er kjent for det viktige og avgjørende slaget under første indokinesiske krig mellom Frankrike og den vietnamesiske bevegelsen Viet Minh. Slaget ved Dien Bien Phu i 1954 førte til at franskmennene trakk seg ut av Fransk Indokina og Vietnams deling i Nord-Vietnam og Sør-Vietnam ved den etterfølgende Genève-konferansen. Dette førte senere til Andre indokinesiske krig (1957–1975) kalles vanligvis Vietnamkrigen.
Dien Bien Phu har i dag en befolkning på rundt 70 000, og er provinshovedstad for provinsen Dien Bien. I 1954 var byen vesentlig mindre. Flertallet av befolkningen i provinsen er ikke etniske vietnamesere. Grupper av forskjellig thai-etnisitet er det største befolkningssegment, og vietnameserne utgjør en tredjedel, og deretter følger minoritetsfolkene Hmong, Si La og andre.
Dien Bien Phu ligger i Muong Thanh-dalen, som er 20 km lang og 6 km bred. Byen er kun 25 km fra grensen til Laos.
Lønn (økonomi)
Lønn er en godtgjørelse eller inntekt som mottas av en arbeidstaker, også kalt lønnsmottaker. Lønnen består normalt av penger og utbetales av arbeidsgivere som motytelse for en gitt mengde utført arbeid.
Lønnen er i de fleste land et skattegrunnlag for inntektsskatt. Arbeidsgivere er i mange tilfeller pålagt å trekke forskuddskatt av arbeidstakernes lønn og betale denne inn til myndighetene på vegne av arbeidstakeren. Arbeidgiveren betaler ut nettolønnen det vil si bruttolønn fratrukket skatt til lønnsmottakeren.
I økonomisk teori brukes ofte begrepet prisen for arbeidskraft istedenfor lønn. I regnskap er lønnskostnader en egen kontoklasse for lønnsrelaterte utgifter.
Ulike typer lønn
Det kan skilles mellom to typer lønnsformer. Lønn for tid og lønn for resultater og effektivitet. En kombinasjon av disse er også mulig. Arbeidstakeren får utbetalt en fast sum per måned, og en tilleggssum beregnet på grunnlag av antall solgte eller produserte enheter.
Tidslønn
Tidslønn er betaling for den tiden arbeidstakeren "selger" til arbeidsgiveren.
Timelønn: Arbeidstakeren har en fast lønn per time som utbetales ved periodeslutt, det kan være ukentlig, hver 14. dag eller månedlig.
Fastlønn: Arbeidstakeren får utbetalt en fast sum for en periode, vanligvis månedlig.
Eksempel på beregning av antall arbeidstimer pr år
Antall arbeidstimer: 37,5 arbeidstimer pr uke * 52 uker i året gir 1950 arbeidstimer i et år. Delt på 12 måneder i året gir 162,5 arbeidstimer per måned
Eksempelvis er antall mulige arbeidstimer i 2014: 1879,5 timer, gitt en normal arbeidsuke på 37,5 timer.
Prestasjonslønn
Akkordlønn er lønn basert på resultater. Brukes ofte innenfor salg hvor selgeren får en viss sum per solgt enhet. Brukes i tillegg til tidslønn for å skape motivasjon for å øke effektivitet og resultater.
Minstelønn
Flere land opererer med en minstelønn for å unngå misbruk av lavt lønnede arbeidstakere, såkalt sosial dumping.
Naturalytelser
Naturalytelser er goder som arbeidstaker nyter fordel av, men som ikke utbetales i penger. Det kan for eksemel være fri bil, fri telefon eller andre varer og tjenester. Slike fordeler i arbeidsforholdet vil i rekke land være gjenstand for beskatning for arbeidstakeren, ved at disse verdsettes og beskattes etter nærmere regler.
Selvstendig næringsdrivende
Lønn må skilles fra begrep som vederlag, honorar, salær og lignende former for betalinger til selvstendig næringsdrivende for et utført oppdrag. Oppdragstakere som er selvstendig næringsdrivende plikter oftest å føre regnskap for sin næringsvirksomhet og betale skatt av sitt overskudd. Selvstendig næringsdrivende kan velge å organisere eier- og ansvarsforhold for virksomheten i ulike selskapsformer.
Lønn i Norge
Etter norske bestemmelser er arbeidsgivere pålagt å trekke skatt og pensjonsinnskudd fra bruttolønnen før nettolønn utbetales til arbeidstakere, samt regelmessig innbetale dette skattetrekket til skatteetaten. Alle som bor i Norge er pliktet til å betale skatt på inntekt. Hvor mye skatt som skal betales avhenger av flere faktorer som f. eks. lønnsnivå, gjelds- og formuesforhold. Skatten hver enkelt skatteyter skal betale fastsettes av skatteetaten som sender ut skattekort til lønnstakere. Arbeidstakeren skal levere skattekort til arbeidsgiver som plikter å trekke skatt ifølge skattekortet fra lønnen til arbeidstakeren. Hvis arbeidstakeren ikke har levert skattekort skal arbeidsgiver trekke 50% av bruttolønnen til skatt. Hvis lønnsmottaker tjener under 60 000 (2021) i løpet av et år kan man søke om frikort og skatter dermed ikke for lønn opptil dette beløpet. Tjener man over frikortbeløpet, skal man bare beskattes for lønn over dette beløpet.
En del lønnsmottakere får også ekstra goder, naturalytelser, som tillegg til ordinær lønn, f. eks. fri bruk av telefon, fri avis, fri reise, fri bil osv. I Norge skal pengeverdien av disse ytelsene tas med helt eller delvis på lønnsoppgaver og blir skattlagt etter egne regler i skatteloven.
Godtgjørelse til frilansere og styrehonorar utbetalt til styremedlemmer behandles om lønn i Norge. For oppdragstakere som er selvstendig næringsdrivende gjelder det egne regler, disse betaler skatt av sitt overskudd. I oppdragsforhold skal som hovedregel oppdragstakeren også kreve inn merverdiavgift («moms») og viderebetale dette til Skatteetaten. Selvstendig næringsdrivende er oftest regnskapspliktige eller bokføringspliktige.
Johan Poulsen
Johan Martin Frederik Poulsen (født 26. september 1890 på Toftir, død 24. juni 1980 på Strendur) var en færøysk lærer og borgerlig politiker (Sb.). Han ble tidenes lengst sittende medlem av Lagtinget med 50 år.
Han var sønn av kjøpmann og lagtingsmann Magnus Poulsen og Elisabeth Malene Højgaard. Morfaren Daniel Peder Christiansen var også lagtingsmann og bonde på Toftir. Johan Poulsen var gift med Jana Johannesen til hennes død i 1964. Hun var fosterdatter til lærer, forfatter og lagtingsmann Jógvan Poulsen. Johan og Janas datter Anna ble gift med Petur Christiansen, yrkesskolelærer og borgermester i Tórshavn. Petur og Annas sønn Jan Christiansen har også vært borgermester i Tórshavn.
Han begynte på lærerseminaret i Tórshavn som 15-åring i 1905. Etter lærerprøven i 1908 var Poulsen lærer på Glyvrar, i Lambi og i Søldarfjørður før han i 1917 kom til Strendur. Han var bygdas eneste lærer frem til 1933, da han ble førstelærer. Han avgikk med pensjon som lærer og klokker i Sjóvar kirkja i 1958.
Poulsen skjøttet en mengde offentlige verv, så som formann i menighetsrådet og medlem av kommunestyret i Sjógv, medlem Færøyenes kirkeinspeksjon og skolestyre, tillitsmann i sykekassene samt styreformann i forsikringsselskapene Føroya Vanlukkutrygging og Tryggingarsambandið Føroyar. Han var innvalgt på Lagtinget fra Eysturoy 1920–1970, noe som gjør ham til Lagtingets lengst sittende medlem gjennom tidene. Poulsen var Lagtingets formann 1932–1936, 1938–1940 og 1951–1958 samt Sambandsflokkurins formann 1948–1970. Ved siden av dette var han valgt til det danske Folketinget fra Færøyene 1939–1943 og 1950–1964. Før Lagtinget fikk egen representasjon i Nordisk råd, var Poulsen medlem av Folketingets delegasjon 1953–1964, valgt for det danske Venstre. Han var også tilsluttet Venstres folketingsgruppe.
Han var ridder av 1. klasse av Dannebrogordenen.
Elektromagnet
En elektromagnet består av en spole der et magnetfelt blir dannet av elektrisk strøm gjennom spolen. Styrken til magnetfeltet er proporsjonal med strømmen i spolen, og magnetfeltet forsvinner når strømmen opphører. I spolen er det en kjerne, oftest av jern, som forsterker og styrer magnetfeltet. Elektromagneten ble oppfunnet av engelskmannen William Sturgeon i 1826, seks år etter at den danske fysikeren Hans Christian Ørsted påviste at det er et magnetfelt rundt en strømførende ledning.
Virkemåte
Når det går strøm gjennom en elektrisk leder, oppstår et magnetfelt rundt lederen. For å konsentrere magnetfeltet rundt en ledning til bruk i en elektromagnet, blir ledningen viklet til en spole, der ledningen danner mange vindinger som ligger inntil hverandre. Magnetfeltet i alle vindingene passerer gjennom midten av spolen, og skaper et sterkt magnetfelt der. En spole formet som et rett rør kalles en solenoid; en solenoid formet som en smultring, der endene møtes, kalles en toroid. Magnetfeltet kan ytterligere forsterkes ved å plassere en kjerne av ferromagnetisk materiale, for eksempel jern, inne i spolen. Kjernen kan forsterke magnetfeltet til mer enn tusen ganger styrken på magnetfeltet i spolen alene, på grunn av høy magnetisk permeabilitet i det ferromagnetiske materialet. Dette kalles en ferromagnetisk kjerne- eller en jernkjerne-magnet.
Man kan lage en elektromagnet uten en kjerne, eller med bare en blyant, for eksempel, men da vil den være veldig svak. Lengden og antall vindinger det er på ledningen, blir bestemt med tanke på spenning og strøm. Når det går elektrisk strøm gjennom spolen blir det skapt et magnetisk felt, og det blir skapt en magnetisk pol i hver ende (nord/sør). Retningen til magnetfeltet avhenger av hvilken vei elektronene går gjennom spolen.
Konklusjonen blir da at en spole som det går strøm igjennom virker på samme måte som en magnet.
Magnetismen til en elektromagnet skyldes magnetfeltet til elektroner i bevegelse. Elektronet har et magnetfelt som går i sirkel (ingen poler) i et plan som er på tvers av fartsretningen. Dette kan man utforske selv ved å holde en sterk magnet foran en TV- eller dataskjerm som har et bilderør (altså ikke nyere LCD- eller plasmaskjermer). Da kan man se at bildet «vris rundt» magneten.
I elektronikk-diagrammer representeres en spole ofte med en «L», som er symbolet for induktans, som har måleenheten henry («H»).
Bruksområder
Elektromagneter brukes ofte i elektriske enheter, for eksempel i elektromotorer, generatorer, releer, høyttalere, harddisker, MRI-maskiner og vitenskapelige instrumenter.
Fylkesvei 2800
Fylkesvei 2800  går mellom Rustand og Lesteberg i Nore og Uvdal kommune. Veien er 7,7 km lang.
Illusjon
Illusjon kan på norsk blant annet bety:
Fylkesvei 2800
Frem til 2019 hadde veien betegnelsen fylkesvei 117.
Illusjon
Mens illusjoner er sansebedrag bygger på fysiske ting og noe vi opplever hele tida, foregår hallusinasjoner bare i vår egen hjerne.
Aman Hayer
Aman Singh Hayer (født 5. november 1979) er en indisk/engelsk bhangraprodusent, tekstforfatter og sanger. Aman Hayer er fra en sikh-familie bosatt i England. Han hjalp til med å sette i gang flere artisters karrierer, som Kulwinder Dhillon, Angrej Ali og Nirmal Sidhu.
Han har produsert fire musikkalbum på egen hånd: «Deja Vu» (2002), «Reminisce» (2003), «Groundshaker» (2005) og «Groundshaker II» (2008).
Musikkvideoen til sangen «Tharti Hildi» kom på tredjeplass for Zee TVs «Beste asiatiske video»-pris i 2005.
Opomyzoidea
Opomyzoidea er en gruppe (overfamilie) av fluer som omfatter én stor familie, minérfluene, og omtrent 15 mindre familier. Det er litt usikkert hvilke familier som bør regnes til denne gruppen. I Norge finnes, i tillegg til minérfluer, familiene trefluer, gressfluer, sivfluer, Acartophthalmidae, Odiniidae, almesevjefluer (Aulacigastridae), sevjefluer (Periscelididae), Stenomicridae og smalvingefluer. De artsfattige familiene Fergusoninidae, Neurochaetidae, Neminidae, Marginidae og Teratomyzidae lever hovedsakelig på den sørlige halvkulen, mens familien Xenasteiidae finnes langs varme hav. Opomyzoidea omfatter små, slanke fluer som ofte er mer eller mindre gule og svarte på farge. Vingene er vanligvis klare uten flekker, bortsett fra noen trefluer. De fleste fluene i denne gruppen er trolig knyttet til planter, og noen arter av minérfluer og gressfluer kan gjøre en del skade i jordbruk og hagebruk.
Göran Persson
Hans Göran Persson (født 20. januar 1949) er en svensk politiker. Han var statsminister i Sverige fra 1996 til 2006 og partileder for Socialdemokraterna fra 1996 til 2007. Mellom 1985 og 1989 var han ordfører i kommunen Katrineholm i Södermanlands län. I 1989 ble han undervisningsminister frem til 1991, da sosialdemokratene tapte valget. Etter at sosialdemokratene kom tilbake til makten i 1994 ble han utnevnt til finansminister, frem til 1996 da han avløste Ingvar Carlsson som statsminister.
Som politiker er Persson kjent som en retorisk taler. Han skriver sine egne taler, og ofte skriver han ikke taler i det hele tatt før han entrer scenen. Han er også kjent for sitt tøffe lederskap. Som byrådsmedlem i Katrinholm fikk han kallenavnet «HSB», en forkortelse for «Han som bestämmer».
Göran Persson mottok den internasjonale miljøutmerkelsen Sofie-prisen i 2007 for sin innsats for å bekjempe klimakrisen gjennom politiske miljøtiltak i Sverige. Siden 2007 har Persson jobbet som senior advisor for det kommunikasjonsrådgivningsselskapet KekstCNC (tidligere JKL Group) Persson er også styreformann Swedbank.
Persson er gift med Anitra Steen, som er direktør i Systembolaget. Dette er hans tredje ekteskap.
Gjenstand
Etymologi
Ordet gjenstand har opprinnelse i tyske Gegenstand, som direkte betyr «det som står like overfor». Dette ordet er igjen relatert til latin objectum, «det som ligger der».
Gjenstand i betydning ting
En gjenstand kan være et flyttbart objekt som det kan tas og føles på, og som det kan tas et fotografi av.
En gjenstand er normalt et bearbeidet produkt som kan omsettes og har en viss verdi.
Gjenstand i betydning emne, formål eller objekt
Ordet gjenstand brukes i uttrykket «gjenstand for», og angir da et emne, formål eller objekt, og der den/det som omtales objektifiseres.
Andre bruksområder
«En lille genstand» på dansk betyr en drink. Genstandkonseptet er også overført til å brukes som enkel beregning av påvirkethet, ved at en genstand telles som en viss promille.